Diari Oficial de la Generalitat Valenciana


Sumari del DOGV 4656, del 23-12-2003 (2003/13124)

RESOLUCIÓ d'1 de desembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 6.474 m² de superfície, situada a Elx (Alacant), avinguda de Santa Pola i camí del Gat, destinada a l'ampliació del centre d'educació secundària Sixto Marco, realitzada per l'ajuntament del dit municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4656

Data del DOGV
:   23-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13917


Data del document
:   01-12-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Elx
    * propietat immobiliària
    * cultura regional

RESOLUCIÓ d'1 de desembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 6.474 m² de superfície, situada a Elx (Alacant), avinguda de Santa Pola i camí del Gat, destinada a l'ampliació del centre d'educació secundària Sixto Marco, realitzada per l'ajuntament del dit municipi. [2003/X13115]
  
L'Ajuntament d'Elx, en sessió plenària realitzada el dia 26 de juliol de 1993, va acordar la cessió gratuïta a la Generalitat Valenciana de la parcel·la de la seua propietat de 6.474 m² de superfície, situada a l'avinguda de Santa Pola i camí del Gat, de la dita població.
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de la parcel·la.
  
La cessió es realitza amb la finalitat de destinar la parcel·la a l'ampliació del centre d'educació secundària Sixto Marco, propietat de la Generalitat Valenciana, inventariat amb el codi A02/03/065/0011 i amb subjecció al que establix l'article 111.1 del Reglament de Béns de les Entitats Locals.
  
L'article 44 de la Llei 14/2003, de 10 d'abril, de Patrimoni de la Generalitat Valenciana, establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa?. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Elx de la parcel·la que té 6.474 m² de superfície, de forma irregular, situada en l'avinguda de Santa Pola cantonada amb el camí del Gat de la dita població, que confronta: nord, camí del Gat i centre d'educació secundària propietat de la Generalitat Valenciana i avinguda de Santa Pola; sud, finca, propietat de Fabricantes de Suelas y Caucho Aglomerado, SA; est, centre d'educació secundària Sixto Marco i avinguda de Santa Pola; i oest, braçal del Real que la separa de l'hort del Gat.
  
Consta inscrita al Registre de la Propietat d'Elx, número 2, al tom 622, llibre 203 de Santa Maria, foli 223, finca 5.231, inscripció 16ª.
  
Referència cadastral: és part de 2579009YH327H0001DY.
  
Segon
  
La cessió gratuïta realitzada per l'Ajuntament d'Elx, s'efectua amb la condició de destinar la parcel·la a l'ampliació del centre d'educació secundària Sixto Marco, i en concret a l'ampliació del parc d'esbargiment i habitatge per a professorat, que consta en l'Inventari General de Béns i Drets de la Generalitat Valenciana amb el codi A02/03/065/0011 i amb subjecció al que establix l'article 111.1 del Reglament de Béns de les Entitats Locals.
  
Tercer
  
Elevar a escriptura pública la cessió i acceptació de la parcel·la, i procedir, si és el cas, a l'agrupació registral de la finca objecte d'acceptació amb la registral 54.762 de 10.000 m² de superfície, inscrita al Registre de la Propietat d'Elx al tom 1.372, llibre 828 de Santa Maria, foli 1555; totes les despeses d'esta seran a càrrec de la Generalitat Valenciana.
  
Quart
  
Una vegada formalitzada l'escriptura pública es regularitzarà l'alta en l'Inventari General de Béns i Drets de la Generalitat Valenciana de l'immoble inventariat amb el codi A02/03/065001, en concepte de bé de domini públic afecte al servici públic educatiu i adscrit a la Conselleria de Cultura, Educació i Esports, a la qual corresponen les competències demanials sobre este, inclosa l'administració, defensa i conservació.
  
València, 1 de desembre de 2003.- El conseller: Gerardo Camps Devesa.